SET หลุดแนวรับ 1,750 จุด ตลาดฯยังไร้ปัจจัยใหม่หนุน-เงินบาทอ่อนค่ายังกดดัน Fund Flowไหลออก
SET หลุดแนวรับ 1,750 จุด ตลาดฯยังไร้ปัจจัยใหม่หนุน-เงินบาทอ่อนค่ายังกดดัน Fund Flow ไหลออก โบรกฯ แนะทยอยซื้อรอบใหม่ที่แนวรับ 1,700 จุด โดย ณ เวลา 15.27 น. อยู่ที่ระดับ 1,747.56 จุด ลดลง 9.34 จุด หรือ 0.53% ด้วยมูลค่าการซื้อขาย 3.27 หมื่นล้านบาท
10 พ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 15.27 น. อยู่ที่ระดับ 1,747.56 จุด ลดลง 9.34 จุด หรือ 0.53% ด้วยมูลค่าการซื้อขาย 3.27 หมื่นล้านบาท โดยปัจจัยที่ส่งผลให้ดัชนีปรับตัวลดลงมาจากแรงเทขายในหุ้นขนาดใหญ่ อาทิ CPALL, SCB, TRUE, CPN, TOP
ด้าน บล.เออีซี คาด SET Index แกว่งตัวกรอบ 1,750-1,770 จุด โดยแม้ดัชนีมีโอกาสลุ้นรีบาวด์หลังราคาน้ำมันดีดตัวแรง แต่เรามองช่วงสั้นบรรยากาศการลงทุนจะมีลักษณะซึมตัวลงหลังไร้ปัจจัยหนุนใหม่ อีกทั้งเงินบาทที่อ่อนค่ายังกดดันให้ Fund Flow มีทิศทางไหลออก ดังนั้นนักลงทุนที่รับความเสี่ยงได้ต่ำจึงแนะนำให้ “Wait&amp;See” ขณะที่นักลงทุนที่รับความเสี่ยงได้สูง แนะนำให้ “ปรับลงซื้อเล่นรอบหมุนเร็ว” ในหุ้นที่มีปัจจัยบวกเฉพาะตัว
ขณะเดียวกัน บล.ฟิลลิป ระบุว่า ดัชนีระดับ 1,760/1,750 จุด เป็นจุดที่น่าสนใจในการเริ่มทยอยซื้อสะสมหุ้นพื้นฐานดี หรือกลุ่มที่จะซื้อเก็งกำไรใช้เป็นจุดเข้าได้ แต่หากยืน 1,750 จุดไม่ได้ กลุ่มเก็งกำไรควรถอยออกมาดูสถานการณ์ก่อน ส่วนกลุ่มทยอยซื้อลงทุนอาจรอรับไม้ถัดไปแถว 1,700 จุด พร้อมมองกรอบบ่ายนี้ระหว่าง 1,755-1,765 จุด
10 หุ้นกดดัชนี

 